Kevin Michael Manning

**Kevin Michael Manning** (1933–2024) var en australsk geistlig og katolsk biskop av Parramatta i Australia.

## Liv og virke
### Bakgrunn
Kevin Michael Manning gikk på *Sacred Heart Primary School* i Coolah. Deretter studerte han filosofi og katolsk teologi ved St. Columba's College i Springwood, og senere ved *Collegio Urbano de Propaganda Fide* i Roma.

### Prest
Den 20. desember 1961 ble han presteviet i Roma av kardinalprefekten for Kongregasjonen for Troens utbredelse, den armensk-katolske patriark av Cilicia, Krikor Bedros XV Agagianian, for bispedømmet Bathurst. Etter sin ordinasjon var Manning sjelesørger i bispedømmet Bathurst fra 1962 til 1978. Fra 1978 var han visesekretær og fra 1983 sekretær for Australian Bishops' Conference.

### Biskop av Armidale
Pave Johannes Paul II utnevnte ham til biskop av Armidale den 26. april 1991. Erkebiskopen av Sydney, kardinal Edward Bede Clancy, ordinerte ham til biskop den 10. juli samme år i katedralen *St. Mary og St. Joseph* i Armidale; medkonsekratorer var Henry Joseph Kennedy, biskop emeritus av Armidale, og Patrick Dougherty, biskop av Bathurst.

### Biskop av Parramatta
Den 10. juli 1997 utnevnte Johannes Paul II ham til biskop av Parramatta. Innsettelsen fant sted den 21. august samme år. Som biskop var Manning spesielt opptatt av arbeidere, aboriginere og migranter. Han koordinerte også gjenoppbyggingen av St. Patrick's Cathedral i Parramatta City, som ble ødelagt av brann i 1996. Han grunnla også det katolske månedsmagasinet *Catholic Outlook* i 1998. På det nasjonale nivå ledet Manning også midlertidig liturgikommisjonen i *Australian Bishops' Conference*.
Den 8. januar 2010 innvilget pave Benedikt XVI hans søknad om aldersbetinget fratreden.

I 2012 var Manning apostolisk administrator for det ledige vakante bispedømmet Wilcannia-Forbes. 

Manning døde i Bathurst den 15. juli 2024, 90 år gammel, og han ble gravlagt ved St Patrick's Cathedral i Parramatta.

*Bishop Manning Support Fund* for å støtte utdanning av barn fra trengende katolske familier, er oppkalt etter ham.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933
* Kardinal Norman Thomas Gilroy (1896-1977) *1935
* Kardinal James Darcy Freeman (1907-1991) *1957
* Kardinal Edward Bede Clancy (1923-2014) *1974
* Biskop * Kevin Michael Manning* (1941-2024) *1993

## Referanser